stanford-oval/wikipedia huggingface dataset:
โย่ง เชิญยิ้ม
ธุรกิจส่วนตัว

ในขณะที่ชื่อเสียงได้ดังขึ้นมาเรื่อย ๆ โย่งก็ใช้โอกาสอันดีสร้างสรรค์ผลงานต่าง ๆ เช่น โย่งทอล์ก ถือเป็นตลกคนแรกที่ก้าวขึ้นวงการการพูด ต่อมาประกอบธุรกิจโดยมีภรรยา (นางบุญสม เอี่ยมชาวนา) เป็นที่ปรึกษาใหญ่โดยการทำโรงงานน้ำพริกใช้ชื่อว่า น้ำพริกตาโย่ง โดยการโฆษณาของตัวเองและชาวคณะในตอนเล่นตลกบ้างออกอากาศทางโทรทัศน์ก็เอาสินค้าตัวเองมาเป็นมุกบ้าง และในที่สุดทำเทปเป็นของตัวเองในรูปแบบของตัวเองลูกทุ่งเพื่อชีวิตโดยเพลงที่ดังมีชื่อว่า ดูมันทำ โดยใช้ชื่ออัลบั้มว่า โย่งแอนด์เดอะครก
ปัจจุบันโย่ง เชิญยิ้มได้เปิดธุรกิจในสายงานบันเทิง ชื่อว่า "โย่งสเตชัน" www.yongstation.tv เป็นเว็บไซต์สื่อกลางสำหรับ สถานีตลกออนไลน์ มีการถ่ายทอดตลอด 24 ชั่วโมง และการจัดรายการสดโดยโย่ง เชิญยิ้ม
สมาชิกในคณะ โย่ง เชิญยิ้ม

พวง แก้วประเสริฐ หรือ โก๊ะ สุโขทัย (พ.ศ. 2538 - 2546)
แกละ สุโขทัย (พ.ศ. 2538 - 2546)
เตี้ย พิจิตร (พ.ศ. 2538 - 2546)
โยกเยก เชิญยิ้ม (พ.ศ. 2544 - 2546)
จำนงค์ ปิยะโชติ หรือ นงค์ เชิญยิ้ม (พ.ศ. 2542 - 2546)
ดักแด้ พระประแดง (พ.ศ. 2538 - 2542 / 2544)
บุญชู (พ.ศ. 2538 / 2541)
อ๊อด ราชบุรี
ผลงาน > รายการโทรทัศน์

| พ> ศ. | รายการ | ช่อง | หมายเหตุ |
| --- | --- | --- | --- |
| 2540 - ปัจจุบัน | ก่อนบ่ายคลายเครียด | ช่อง 3 เอชดี พีพีทีวี ช่องเวิร์คพอยท์ | แสดงตลก |
| 2547 - 2557 | คุณพระช่วย | โมเดิร์นไนน์ทีวี | พิธีกรช่วงจำอวดหน้าม่าน |
| 2557 - 2564 | จำอวดหน้าจอ | ช่องเวิร์คพอยท์ | พิธีกรและแสดงตลก |
| 2559 - 2560 | ยุทธการสะท้านตับ | ช่อง 3 เอชดี | แสดงตลก |
| 2559 - 2560 | เดี่ยวดวลไมค์ ไทยแลนด์ | ช่องเวิร์คพอยท์ | กรรมการ |
| 2564 - ปัจจุบัน | 3 น้าโชว์ | ช่องเวิร์คพอยท์ | พิธีกรและแสดงตลก |
ผลงาน > ซิทคอม

| พ> ศ. | เรื่อง | รับบท | ช่อง | หมายเหตุ |
| --- | --- | --- | --- | --- |
| 2547 - 2555 | บางรักซอย 9 | สนั่น ตรีทิพย์ศิริ (ป๋าอ่ำ) | โมเดิร์นไนน์ทีวี | รับเชิญ |
| 2550 - 2558 | นัดกับนัด | วินัย พากันนา (ลุงนุ้ย) | โมเดิร์นไนน์ทีวี |  |
| 2556 | ระเบิดเที่ยงแถวตรง |  | ช่อง 5 | รับเชิญ |
| 2558 | ระเบิดเถิดเทิงสิงโตทอง |  | ช่องเวิร์คพอยท์ | รับเชิญ |
| 2559 - 2560 | จ่าเริง เซิ้งยับ | ป้าวินัย | ช่องเวิร์คพอยท์ |  |
| 2560 | บางรักซอย 9/1 | สนั่น ตรีทิพย์ศิริ (ป๋าอ่ำ) | ช่องวัน 31 | รับเชิญ |
| 2560 - 2561 | มาวัดกันมั้ย | รุ่งเรือง รวยมั่งมี (พ่อเรือง) | ช่องวัน 31 |  |
| 2561 | สุภาพบุรุษสุดซอย | ภาคภูมิ | ช่องวัน 31 | รับเชิญ |
| 2562 | ระเบิดเถิดเทิงซอยข้าใครอย่าแตะ |  | ช่องเวิร์คพอยท์ | รับเชิญ |
| 2565 - ปัจจุบัน | โอมเพี้ยงอาจารย์คง | ลุงหมาย | ช่องเวิร์คพอยท์ |  |
| 2565 | รักเดียว | ลุงจ๊อด | ช่องวัน 31 |  |
ผลงาน > ละครโทรทัศน์

| พ> ศ. | เรื่อง | รับบท | ช่อง | คู่กับ |
| --- | --- | --- | --- | --- |
| 2541 | แม่ดอกกระถิน |  | ช่อง 3 |  |
| 2545 | เจ้าชายหัวใจเกินร้อย | ตาช้าง | ช่อง 7 |  |
| 2548 | หมอผีไซเบอร์ | พรายน้ำแข็ง | ช่อง 7 |  |
| 2552 | ผู้ใหญ่ลีกับนางมา | ผู้ใหญ่หลี (รับเชิญ) | ช่อง 3 |  |
| 2554 | เสือสั่งฟ้า | ดาบแหวน | ช่อง 7 |  |
| 2557 | กุหลาบร้ายของนายตะวัน | ลุง (รับเชิญ) | ช่อง 7 |  |
| 2557 | หลานสาวนิรนาม | น้าขวด | ช่อง 7 |  |
| 2558 | แอบรักออนไลน์ | ไกรสร (รับเชิญ) | ช่อง 3 เอชดี |  |
| 2560 | เล่ห์รักยาใจ | จ่าหมัด | ช่อง 7HD |  |
| 2561 | สงครามนักปั้น | ยิ้ม เจริญโรจน์ (พ่อจ๋า) | ช่องวัน 31 |  |
| 2562 | เพลงรักเพลงปืน | พ่อก้าน (รับเชิญ) | ช่อง 7HD |  |
| 2562 | สี่ไม้คาน | ตารงค์ (รับเชิญ) | ช่อง 7HD | ดวงตา ตุงคะมณี |
| 2562 | เจ้าสัวมั่วนิ่ม | ลุงฟุ้ง | ช่อง 7HD |  |
| 2562 | กรงกรรม | ลุงสิทธิ์ | ช่อง 3 เอชดี |  |
| 2563 | คนเหนือคน | ตาจุ้น | ช่อง 7HD |  |
| 2564 | ดาวคนละดวง | ดาบแฉล้ม | ช่อง 3 เอชดี |  |
| 2564 | อีสาวอันตราย | ลุงสิทธิ์ | ช่อง 3 เอชดี |  |
| 2565 | คุ้งเสน่หา | ทองหยด ขวัญอยุธยา | ช่อง 7HD | ปรารถนา บรรจงสร้าง |
| 2565 | เกมปรารถนา | ลุงบุญเลี้ยง (รับเชิญ) | ช่อง 3 เอชดี |  |
| 2565 | ซ่อนกลิ่น | (รับเชิญ) | ช่อง 3 เอชดี |  |
| 2565 | ชาติพยัคฆ์คมนักเลง | เถ้าแก่เฮง | ช่อง 7HD | ราตรี วิทวัส |
| 2566 | ผู้ใหญ่ลี ศรีบานเย็น | ผู้ใหญ่สมบูรณ์ | ช่องเวิร์คพอยท์ |  |
| 2566 | ไมโครโฟนม่วนป่วนรัก | พ่อครูเคน | ช่องวัน 31 |  |
| 2567 | คู่พระคู่นาง | ครูผิว (รับเชิญ) | ช่องวัน 31 |  |
| 2567 | มนต์รักกันตรึม | น้าติ่ง | ช่องวัน 31 |  |
| 2567 | บ้านผูกวิญญาณ | ลุงบุญ (รับเชิญ) | ช่องเวิร์คพอยท์ |  |
| 2567 | นางนาคพระโขนง | กำนันหาญ | ช่อง 3 |  |
| 2568 | อีบัวกับไอ้ขวัญ | เข้ม | ช่อง 3 |  |
ผลงาน > ภาพยนตร์

หลวงพี่เท่ง 3 (2010) ... หมอทำขวัญนาค (รับเชิญ)
หลวงพี่เท่ง 2 รุ่นฮาร่ำรวย (2008)   ... มัคทายกแม้น
ก่อนบ่ายเดอะมูฟวี ตอนรักนะ...พ่อต๊ะติ๊งโหน่ง (2007) ... ลุงหมาย
คนหอนขี้เรื้อน ในคืนเดือนเสี้ยว (2005)   ... ตาย้อย
คนบอ ผีบ้า ป่าช้าแตก (2003)   ...
ผีหัวขาด (2002) ... พ่อของทับทิม
ผลงาน > กำกับภาพยนตร์

เหลือแหล่ (2011) ร่วมกับ โน้ต เชิญยิ้ม
ราชวงศ์เหลียว

ระวังสับสนกับ ราชวงศ์เหลียงยุคหลังและราชวงศ์เหลียง
ราชวงศ์เหลียว (อังกฤษ: Liao Dynasty; ชี่ตัน: Mos Jælud; มองโกล: Ляо Улс/Lyao Uls; จีนตัวย่อ: 辽朝; จีนตัวเต็ม: 遼朝; พินอิน: Liáo Cháo) หรือเป็นที่รู้จักกันในชื่อ จักรวรรดิชี่ตัน (อังกฤษ: Khitan Empire; ชี่ตัน: Mos diau-d kitai huldʒi gur; มองโกล: Хятан (Khyatan) Гүрэн, Кидан (Kidan) Гүрэн; จีนตัวย่อ: 契丹国; จีนตัวเต็ม: 契丹國; พินอิน: Qìdān Guó) เป็นชื่อจักรวรรดิหนึ่งในเอเชียตะวันออก มีอำนาจในมองโกเลีย ภาคตะวันออกไกลบางส่วนของรัสเซีย เกาหลีเหนือ และภาคเหนือของจีนส่วนในตั้งแต่ปี 907 ถึง 1125 จักรพรรดิเหลียวไท่จู่หรือเย่ว์ลู่ อาปาจี้ ข่านแห่งชาวชี่ตัน สถาปนาจักรวรรดินี้ขึ้นหลังจากราชวงศ์ถังของประเทศจีนล่มสลาย และไม่ช้าไม่นานหลังก่อตั้งขึ้น ราชวงศ์เหลียวก็เริ่มขยายดินแดน โดยจักรพรรดิเหลียวไท่จู่ทรงเอาชัยเหนือพวกพัลแฮเป็นผลสำเร็จ พระเจ้าแผ่นดินองค์ถัด ๆ มายังทรงได้สิบหกมณฑลของจีนไว้โดยใช้วิธียุแยงให้รัฐที่สามส่งการก่อกวนเข้ามา แล้วราชวงศ์เหลียวจึงคอยตีกิน ทำให้ราชวงศ์ถังอวสานลง และราชวงศ์โครยอแห่งเกาหลี กับราชวงศ์ซ่งแห่งจีน ตกเป็นเมืองออกของราชวงศ์เหลียวในที่สุด คำว่า "เหลียว" นี้ในภาษาจีนหมายความว่า ห่าง หรือไกล
จุดเด่นของราชวงศ์เหลียว คือ ความตึงเครียดระหว่างจารีตประเพณีทางสังคมและการเมืองแบบชี่ตันกับแบบจีนซึ่งนำไปสู่วิกฤติการณ์ทางการสืบสันตติวงศ์ เพราะพระเจ้าแผ่นดินเหลียวฝักใฝ่คติบุตรหัวปีเป็นใหญ่ตามแบบจีน แต่ผู้ลากมากดีชาวชี่ตันส่วนใหญ่นิยมประเพณีที่ให้ผู้แข็งแกร่งที่สุดสืบเชื้อสาย ความแตกต่างกันระหว่างจารีตประเพณีชี่ตันและจีนนี้ยังเป็นเหตุให้พระเจ้าไท่จู่แห่งราชวงศ์เหลียวทรงตั้งการปกครองสองแบบขนานกัน ภาคเหนือซึ่งเป็นอาณาเขตชี่ตันให้ปกครองตามประเพณีชี่ตัน ภาคใต้ซึ่งประชากรส่วนใหญ่ไม่ใช่ชี่ตันให้ปกครองตามประเพณีจีน ความแตกต่างทางสังคมแบบชี่ตันกับแบบจีนยังได้แก่ บทบาทของบุคคลแต่ละเพศและยุทธวิธี ชาวชี่ตันเห็นว่า บุคคลเสมอภาคกันไม่ว่าเพศใด ขณะที่ประเพณีทางวัฒนธรรมจีนถือว่า สตรีต้องอยู่ในโอวาทบุรุษ ฉะนั้น หญิงชี่ตันจึงเล่าเรียนการรบ ทั้งยังจัดการทรัพย์สินครัวเรือน และดำรงตำแหน่งทางทหาร ทั้งยังไม่มีการคลุมถุงชน ตลอดจนสตรีไม่จำต้องครองความบริสุทธิ์ทางเพศไว้จนถึงการสมรสครั้งแรก กับมีสิทธิที่จะหย่าและสมรสใหม่ด้วย
ในปี 1125 ชาวนฺหวี่เจินหรือชาวแมนจูจากราชวงศ์จิน จับกุมพระจักรพรรดิเหลียวเทียนจั้วแห่งเหลียวไว้ได้ และทำลายราชวงศ์เหลียวลงสิ้น แต่ชาวชี่ตันที่ยังเหลืออยู่มีเยลฺวี่ ต้าฉือเป็นผู้นำ พากันก่อตั้งราชวงศ์ใหม่เรียกว่า "เหลียวตะวันตก" ปกครองกันอยู่ในเอเชียกลางบางส่วนเป็นเวลายาวนานเกือบหนึ่งศตวรรษ ก่อนจะถูกทัพเจงกีส ข่านแห่งจักรวรรดิมองโกล เข้ายึดครอง แม้ความสำเร็จทางวัฒนธรรมที่เกี่ยวเนื่องกับราชวงศ์เหลียวจะสลักสำคัญ กับทั้งเครื่องปั้นและศิลปวัตถุอื่น ๆ ก็มีอยู่ในพิพิธภัณฑ์และสถานสะสมต่าง ๆ เป็นจำนวนมาก แต่สภาพที่แท้จริงและขอบข่ายของอิทธิพลที่วัฒนธรรมเหลียวมีต่อพัฒนาการในระยะหลัง ๆ เช่น ด้านศิลปะการแสดงและการสังคีตนั้น ยังเป็นที่ถกเถียงกันอย่างยิ่ง
แหล่งข้อมูลอื่น

"Gilded Splendor" - Liao dynasty art at Asiasociety.org
| ก่อนหน้า |  | ราชวงศ์เหลียว |  | ถัดไป |
| --- | --- | --- | --- | --- |
| ราชวงศ์ถัง  ห้าราชวงศ์ |  | ราชวงศ์ในประวัติศาสตร์จีน  (ค.ศ. 907–1125) |  | ราชวงศ์จิน ราชวงศ์เหลียวเหนือ ราชวงศ์เหลียวตะวันตก |
| ด ค กราชวงศ์ในประวัติศาสตร์จีน |
| --- | --- |
 ราชวงศ์เซี่ย  ราชวงศ์ซาง  ราชวงศ์โจว  ราชวงศ์ฉิน  ราชวงศ์ฮั่น  ราชวงศ์จิ้น   ราชวงศ์สุย  ราชวงศ์ถัง  ราชวงศ์เหลียว  ราชวงศ์ซ่ง  ราชวงศ์หยวน  ราชวงศ์หมิง  ราชวงศ์ชิง
ปรมัตถโชติกา

ปรมัตถโชติกา (บาลี: Paramatthajotikā,  จีน: 真谛光明) คือคัมภีร์อรรถกถาอธิบายความในขุททกปาฐะ แห่งพระสุตตันตปิฎก ในคัมภีร์คันถวงศ์ระบุว่า รจนา (หรือแปล) โดยพระพุทธโฆสะ หรือคาดว่าท่านเป็นหัวหน้าคณะในการเรียบเรียงขึ้นเมื่อราว พ.ศ. 1000 โดยพระพุทธโฆษาจารย์ได้นำเนื้อความในอรรถกาเก่าที่ใช้ศึกษาและรักษาสืบต่อกันมาในลังกาทวีป ที่แปลจากภาษามคธเดิมมาเป็นภาษาสิงหล แต่ต่อมาต้นฉบับภาษามคธหรือภาษาบาลีได้สาบสูญไป พระพุทธโฆษาจารย์จึงได้เดินทางมายังลังกาทวีป เพื่อแปลอรรถกถาทั้งหมดกลับคืนสู่าภาษาบาลีอีกครั้ง
เนื้อหา

เมื่อเริ่มต้นคัมภีร์ปรมัตถโชติกา ผู้รจนาได้ทำการกำหนด หรือแจกแจงหัวข้อหรือหัวเรื่องต่าง ๆ ในขุททกปาฐะเสียก่อน โดยแจกแจงตั้งแต่หมวดใหญ่ของพระไตรปิฎกคือพระสุตตันตปิฎก (พระสูตร) ต่อมาพระสุตตันตปิฎกจัดหมวดรองออกเป็น 5 นิกาย กล่าวคือ ทีฆนิกาย มัชฌิมนิกาย สังยุตตนิกาย อังคุตตรนิกาย และขุททกนิกาย ทั้งนี้ ขุททกนิกาย เป็นที่รวมเป็นที่อยู่ของหมวดธรรมเล็ก ๆ จำนวนมาก แบ่งออกเป็น ขุททกปาฐะ ธรรมบท อุทาน อิติวุตตกะ สุตตนิบาต วิมานวัตถุ เปตวัตถุ เถรคาถา เถรีคาถา ชาดก นิทเทส ปฏิสัมภิทา อปทาน พุทธวงศ์ จริยาปิฎก ดังนี้ และในขุททกปาฐะยังแบ่งย่อยออกเป็น 9 ประเภท คือ สรณะ สิกขาบท ทวัตติงสาการ กุมารปัญหา (สามเณรปัญหา) มงคลสูตร รตนสูตร ติโรกุฑฑสูตร นิธิกัณฑสูตร และเมตตสูตร
หลังจากนั้นพระอรรถกถาจารย์หรือพระเถระผู้รจนาได้มีอรรถาธิบายเนื้อความในพระสูตรไปโดยลำดับ โดยมักจะมีการตั้งกระทู้เป็นคำถามสำคัญ ดังนี้ 1. พระสูตร หรือข้อความนี้ใครกล่าว 2. กล่าวที่ไหน 3. กล่าวเมื่อไร 4. กล่าวเพราะเหตุไร ดังนี้ จากนั้นพระคันถรจนาจารย์จะทำการตอบคำถามเป็นข้อ ๆ พร้อมกับให้อรรถธิบายเพิ่มเติมให้แจ่มแจ้ง พร้อมขยายความด้วยเนื้อหาจากพุทธพจน์จากแหล่งอื่น ๆ ที่มีความเกี่ยวเนื่องกัน รวมถึงการวิเคราะห์เนื้อความ และคำศัพท์ที่สอดคล้องกับพุทธพจน์โดยพระอรรถกถาจารย์เอง
ตัวอย่างเช่น มงคลสูตรในขุททกปาฐะ พระเถระผู้รจนาได้ทำการอธิบายมาติกา หรือบทขัด เรื่องเรื่องราวเบื้องหลังอันเป็นเหตุที่พระสัมมาสัมพุทธเจ้าได้ทรงแสดงพระสูตรนี้เสียก่อน จากนั้นได้ทำการตั้งกระทู้ดังนั้ว่า "ข้าพเจ้าจะกล่าววิธีนี้อย่างนี้ว่า คำนี้ผู้ใดกล่าว กล่าวเมื่อใด กล่าวเพราะเหตุไร เนื้อจะพรรณนาความแห่งปาฐะ มี "เอวํ" เป็นต้น ก็จะกล่าวสมุฏฐานที่เกิดมงคลกำหนดมงคลนั้นแล้ว จะชี้แจงความมงคลแห่งมงคลสูตรนั้น" ซึ่งผู้กล่าวคือ สมเด็จพระสัมมาสัมพุทธเจ้า ตรัสไว้ที่วัดเชตวันมหาวิหาร นครสาวัตถี ต่อมาพระอานนท์ ได้กล่าวอีกครั้งในขณะทำมหาสังคายนาครั้งแรก พระสูตรจึงขึ้นต้นว่า "เอวํ เม สุตํ" อันหมายความว่า ข้าพเจ้าได้สดับมาดังนี้ ซึ่งข้าพเจ้าในที่นี้คือพระอานนท์ เป็นต้น นอกจากนี้ พระเถระผู้รจนายังได้ทำการอธิบายมูลรากของคำศัพท์และไวยากรณ์ของศัพท์ที่สำคัญในเนื้อหาของพระสูตร เช่น การอธิบายคำว่า "เอวํ" เป็นต้น
บรรณานุกรม

พระพรหมคุณาภรณ์ (ป.อ. ปยุตฺโต). (2550). พจนานุกรมพุทธศาสน์ฉบับประมวลศัพท์. กรุงเทพมหานคร.
พระไตรปิฎกมหามกุฏราชวิทยาลัย.ปรมัตถโชติกาอรรถกถาขุททกนิกาย  ขุททกปาฐะ พระสุตตันตปิฎก ขุททกนิกาย ขุททกปาฐะ เล่ม 1 ภาค 1
Royal Asiatic Society of Great Britain and Ireland. (1904). "The Middle Country of Ancient India." in "Journal of the Royal Asiatic Society of Great Britain and Ireland." London.
ต้นฉบับ

ปรมัตถโชติกา อรรถกถาขุททกนิกาย ขุททกปาฐ
http://www.tripitaka91.com/91book/book39/001_050.htm เก็บถาวร 2017-08-20 ที่ เวย์แบ็กแมชชีน
น้ำหนึ่ง สุทธิเดชานัย

| น้ำหนึ่ง สุทธิเดชานัย |
| --- | --- |
เกิด: 11 พฤษภาคม พ.ศ. 2535 (32 ปี) กรุงเทพมหานคร ประเทศไทย
อาชีพ: นักแสดง
ปีที่แสดง: พ.ศ. 2557–ปัจจุบัน
ผลงานเด่น: รัชนา - ไฟรักเพลิงแค้น (2557)  พลอยขวัญ - ชาติเจ้าพระยา 2 ตอน สิงห์สี่แคว (2558)  ทาริกา - ทางผ่านกามเทพ (2558)  พลอยใส - Mister Merman แฟนฉันเป็นเงือก (2561)  เดียร์ - เพชฌฆาตจันทร์เจ้า (2565)  หม่อมเจ้าเกดโกมล (ท่านหญิงเกด) - สร้อยสะบันงา (2565)  เตย - เกมรักทรยศ (2566)
สังกัด: สถานีวิทยุโทรทัศน์ไทยทีวีสีช่อง 3 (2557–ปัจจุบัน)
น้ำหนึ่ง สุทธิเดชานัย (เกิด 11 พฤษภาคม พ.ศ. 2535) ชื่อเล่น น้ำหนึ่ง เป็นนักแสดงหญิงชาวไทย สังกัดสถานีวิทยุโทรทัศน์ไทยทีวีสีช่อง 3 มีชื่อเสียงจากละครเรื่อง ไฟรักเพลิงแค้น รับบท “รัชนา“ (2557) เเละละคร เกมรักทรยศ รับบท “เตย“ (2566)
ประวัติ

น้ำหนึ่ง สุทธิเดชานัย เกิดเมื่อวันที่ 11 พฤษภาคม พ.ศ. 2535 เป็นนักแสดงชาวไทย มีชื่อเสียงจากละครเรื่อง ไฟรักเพลิงแค้น โดยรับบท เป็น รัชนา  น้ำหนึ่งจบการศึกษาระดับมัธยมศึกษาจาก โรงเรียนราชินี ปัจจุบันจบการศึกษาระดับปริญญาตรีจาก คณะมัณฑนศิลป์ มหาวิทยาลัยศิลปากร สาขาออกแบบภายใน (Interior design)
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| ปี | เรื่อง | บทบาท |
| --- | --- | --- |
| 2557 | ไฟรักเพลิงแค้น | รัชนา |
| 2558 | ชาติเจ้าพระยา 2ตอน สิงห์สี่แคว | พลอยขวัญ (พลอย) |
| 2558 | หนึ่งในทรวง | ชุลี |
| 2558 | ทางผ่านกามเทพ | ทาริกา |
| 2559 | ประทีปรักแห่งใจ | ต้องใจ |
| 2560 | เพชรกลางไฟ | สุรางค์ (รับเชิญ) |
| 2560 | บ่วงหงส์ | ชุติมา |
| 2560 | รักกันพัลวัน | ดารินทร์ (ดา) |
| 2561 | Mister Merman แฟนฉันเป็นเงือก | พลอยใส |
| 2561 | ชาติเสือพันธุ์มังกร | พริ้มเพรา (ลี่บ๊วย) |
| 2562 | กลลวงทวงหนี้รัก | ปรียามล |
| 2562 | หนี้รักในกรงไฟ | ดารุณี ทะลือ (บอลลูน) |
| 2563 | สัญญารัก สัญญาณลวง | อนุช (ปัจจุบัน) / ปิ่นแก้ว (อดีต) |
| 2564 | สองเสน่หา | บุษบา |
| 2564 | รักนิรันดร์จันทรา | เปรี้ยว |
| 2565 | เพชฌฆาตจันทร์เจ้า | เดียร์ |
| 2565 | สร้อยสะบันงา | หม่อมเจ้าหญิงเกดโกมล รวิกุล (ท่านหญิงเกด) |
| 2565 | อ้อมฟ้าโอบดิน | สายไหม |
| 2565 | คู่เวร | นางเอกละคร (รับเชิญ) |
| 2566 | กรงดอกสร้อย | รำเพย |
| 2566 | เกมรักทรยศ | เตย |
| 2567 | จนกว่าจะได้รักกัน | ริตา |
| 2567 | น่าน/ฟ้า/ชลาลัย | ธัญมณ ปัถมนันถ์ (มน) (รับเชิญ) |
| 2567 | หนึ่งในร้อย | ช้อย |
| 2567 | นางนาคพระโขนง | หอม |
| 2568 | คุณพี่เจ้าขาดิฉันเป็นห่านมิใช่หงส์ | นวล |
แหล่งข้อมูลอื่น

น้ำหนึ่ง สุทธิเดชานัย ที่อินสตาแกรม
เว็บไซด์แฟนเพจ น้ำหนึ่ง สุทธิเดชานัย (1)
เว็บไซด์แฟนเพจ น้ำหนึ่ง สุทธิเดชานัย (2)
ตำรวจศาลสูงสุด

| ตำรวจศาลสูงสุดสหรัฐ |
| --- | --- |
ตราโล่ตำรวจศาลสูงสุด
ข้อมูลองค์กร
ก่อตั้ง: 1935
เจ้าหน้าที่: 189
โครงสร้างเขตอำนาจ
หน่วยงานรัฐบาลกลาง: สหรัฐ
เขตอำนาจในการปฏิบัติการ: สหรัฐ
ส่วนปกครอง: มาร์แชลศาลสูงสุดสหรัฐ
ลักษณะทั่วไป: การบังคับใช้กฎหมายของรัฐบาลกลาง ตำรวจ
สำนักงานใหญ่: วอชิงตัน ดี.ซี.
 
สมาชิกสาบานตน: 189
เว็บไซต์
www.scuspd.gov
ตำรวจศาลสูงสุดสหรัฐ (อังกฤษ: Supreme Court of the United States Police) เป็นหน่วยงานขนาดเล็กในการบังคับใช้กฎหมายระดับกลางของสหรัฐ มีกองบัญชาการอยู่ในวอชิงตัน ดี.ซี. มีภารกิจในการสร้างความมั่นใจว่า หน้าที่ตามรัฐธรรมนูญของศาลสูงสุดจะเป็นไปอย่างมีบูรณภาพ ด้วยการคุ้มครองอาคารศาลสูงสุด ตุลาการศาลสูงสุด พนักงานศาลสูงสุด ตลอดจนแขกและผู้มาเยือน ตำรวจศาลสูงสุดอยู่ในบังคับบัญชาของมาร์แชลศาลสูงสุด (Marshal of the Supreme Court) ซึ่งศาลสูงสุดเป็นผู้แต่งตั้ง ตามประมวลกฎหมายสหรัฐ ลักษณะ 28 มาตรา 672 โดยที่ทั้งมาร์แชลและศาลเองมีอำนาจตามประมวลกฎหมายสหรัฐ ลักษณะ 40 มาตรา 6121 ในการใช้กำลังตำรวจในอาคารศาลและเพื่อคุ้มครองตุลาการ พนักงาน และผู้มาเยือนศาล
ตำรวจศาลสูงสุดตั้งขึ้นใน ค.ศ. 1935 ในฐานะกองรักษาความปลอดภัยศาลสูงสุด (Supreme Court security force) เดิมมีหน้าที่พิทักษ์รักษาอาคารศาลซึ่งเวลานั้นอยู่ในอาคารรัฐสภาสหรัฐ ประกอบด้วยเจ้าพนักงาน 33 คนที่คัดเลือกจากผู้ดำรงตำแหน่งในตำรวจรัฐสภาสหรัฐ
ปัจจุบัน ตำรวจศาลสูงสุดมีหน้าที่คุ้มครองประธานศาลสูงสุด ตุลาการสมทบ ผู้อยู่ในอาคารศาล รวมถึงอาณาบริเวณศาล หน้าที่ดังกล่าวรวมถึงการรักษาความปลอดภัยในห้องพิจารณา การคุ้มครองผู้มีตำแหน่งหน้าที่สาธารณะ การรับมือกับสถานการณ์ฉุกเฉิน และการช่วยเหลือผู้มาเยือนศาล
หน่วยงานของตำรวจศาลสูงสุดมีดังนี้
หน่วยบริการรวมศูนย์
หน่วยบริการคุ้มครอง
หน่วยประเมินภัยคุกคาม
หน่วยสืบสวนภูมิหลัง
กองเกียรติยศ
หมู่ตอบสนองหลัก
หน่วยตอบสนองต่อระเบิดและสิ่งอันตราย
หน่วยสุนัข
เจ้าพนักงานตำรวจศาลสูงสุดฝึกฝน ณ ศูนย์ฝึกการบังคับใช้กฎหมายกลาง (Federal Law Enforcement Training Center) ในจอร์เจีย เกษียณอายุ 50 ปีถ้าได้ทำงานมาแล้ว 20 ปี หรือเกษียณเมื่อใดก็ตามที่ทำงานมาแล้ว 25 ปี แล้วจะได้รับ "ประโยชน์เพิ่มพูนยามเกษียณ" (enhanced retirement benefits)
เพลิงตะวัน

| เพลิงตะวัน |
| --- | --- |
เพลิงตะวัน
ประเภท: ละครโทรทัศน์
สร้างโดย: บริษัท ดูมันดี จำกัด
เขียนโดย: น้ำผึ้งเดือน 8
กำกับโดย: อัษฎาวุธ เหลืองสุนทร
แสดงนำ: กันตพงศ์ บำรุงรักษ์ เซฟฟานี่ อาวะนิค อัษฎาวุธ เหลืองสุนทร
ผู้ประพันธ์ดนตรีแก่นเรื่อง: เจนนิเฟอร์ คิ้ม (ขับร้องเพลง เพลิงตะวัน / อย่ารู้เลย จีระศักดิ์ ปานพุ่ม (ขับร้องเพลง รออยู่ตรงนี้)
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 15 ตอน
การผลิต
ผู้อำนวยการสร้าง: อัษฎาวุธ เหลืองสุนทร
สถานที่ถ่ายทำ: ประเทศไทย
ความยาวตอน: 130 นาที โดยประมาณ
ออกอากาศ
เครือข่าย: สถานีโทรทัศน์สีกองทัพบกช่อง 7
ออกอากาศ: 31 สิงหาคม – 19 ตุลาคม พ.ศ. 2558
เพลิงตะวัน เป็นละครโทรทัศน์ไทยที่สร้างขึ้นจากบทประพันธ์ของ น้ำผึ้งเดือน 8 ดัดแปลงเป็นบทโทรทัศน์โดย ดรีมทีม กำกับการแสดงโดย อัษฎาวุธ เหลืองสุนทร ผลิดโดย บริษัท ดูมันดี จำกัด ลำดับเสียงและดนตรีประกอบเพิ่มเติมโดย ห้องเสียงประเสริฐ นำแสดงโดย กันตพงศ์ บำรุงรักษ์, เซฟฟานี่ อาวะนิค, อัษฎาวุธ เหลืองสุนทร, ธันย์ชนก ฤทธินาคา และนักแสดงอีกมากมาย ออกอากาศทุกวันจันทร์ - อังคาร เวลาประมาณ 20.30 น. - 22.40 น. ทางสถานีโทรทัศน์สีกองทัพบกช่อง 7
นักแสดง

| ตัวละคร | นำแสดงโดย |
| --- | --- |
สถานีออกอากาศ: ช่อง 7 เอชดี
บทประพันธ์: น้ำผึ้งเดือน 8
บทโทรทัศน์: ดรีมทีม
สร้างโดย: ดูมันดี จำกัด
กำกับการแสดง: อัษฎาวุธ เหลืองสุนทร
ธงไทย: กันตพงศ์ บำรุงรักษ์
ปรางค์ทอง/ตะวัน: เซฟฟานี่ อาวะนิค
นันทวัฒน์: อัษฎาวุธ เหลืองสุนทร
ไผ่: สุรศักดิ์ โชติทินวัฒน์
มยุริญ: ธันย์ชนก ฤทธินาคา
วิว: ชวัลกร วรรธนพิสิฐกุล
ทนายทนงศักดิ์: มาฬิศร์ เชยโสภณ
คีริน: ศิรินทิพย์ หาญประดิษฐ์
นวล: ปิยะมาศ โมนยะกุล
จ๊ะจ๋า: ณัฐชยกานต์ ปากหวาน
ทรงพล: สรพงศ์ ชาตรี
หนูพุทธ: ด.ญ.มนัญศิกาญจน์ โพธิ์ทอง
หนูพุทธ (วัยเด็ก): ด.ญ.มนัญชยา กัลพฤกษ์
ปรางค์ทอง (วัยเด็ก): ด.ญ.บรีแอนน่า เดวิส
เพลงประกอบละคร

เพลิงตะวัน ขับร้องโดย เจนนิเฟอร์ คิ้ม
อย่ารู้เลย ขับร้องโดย เจนนิเฟอร์ คิ้ม
รออยู่ตรงนี้ ขับร้องโดย จีระศักดิ์ ปานพุ่ม
แหล่งข้อมูลอื่น

เพลิงตะวัน ที่สยามโซน
จิ่ง ไต้อิง

| จิ่ง ไต้อิง |
| --- | --- |
เกิด: 5 กันยายน พ.ศ. 2504 (63 ปี) จิ่ง ไต้อิง ฮ่องกง
คู่สมรส: หยาง เจียนัน (พ.ศ. -ปัจจุบัน)
คู่ครอง: -ทัง เจิ้นเยี่ย (พ.ศ. 2522-2523) -เหอโส่วซิ่น (พ.ศ. 2523)
อาชีพ: -นักแสดง  -พิธีกร
ปีที่แสดง: -พ.ศ. 2522–2529  -พ.ศ. 2562-
ผลงานเด่น: -อุ้ยเสี่ยวป้อ (พ.ศ. 2527)   -ยุทธจักรชิงจ้าวบัลลังค์ (พ.ศ. 2527)   -เล็กเสี่ยวหงส์ (พ.ศ. 2529)
สังกัด: -สถานีโทรทัศน์ทีวีบี (2522-2529)  -สถานีโทรทัศน์ทีทีวี (2529-2530)  -สถานีโทรทัศน์ ViuTV (2562-)
จิ่ง ไต้อิง (จีน:景黛音;พินอิน: Jǐng dài yīn จิ้งไต้ยิน; กวางตุ้ง: jiang1
Dai4 yin1
จิงไต้อิน; 5 กันยายน 2504-) มีชื่อภาษาอังกฤษว่า "ฟลอร่า คิง" (Flora king) เป็นอดีตนักแสดงสมทบหญิงชาวฮ่องกง ที่เคยเป็นที่รู้จักทั่วเอเชียอีกคนในช่วงยุคทศวรรษที่ 80
โดยที่ทางช่องมักจะให้เธอรับบทสมทบอยู่เสมอและตัวเธอเองก็ไม่เคยเป็นนางเอกเต็มตัวเลยสักครั้งแต่ทว่าในช่วงที่เธอมีชื่อเสียงก็ได้รับความนิยมไม่แพ้เหล่านักแสดงหญิงระดับนางเอกแถวหน้าของทางสถานีโทรทัศน์ทีวีบี
และเธอยังเป็นหนึ่งในกลุ่ม 7 สาวงามในชุดโบราณ (7 นางฟ้าทีวีบี รุ่นสอง) 被称为TVB七仙女
ร่วมกับ องเหม่ยหลิง (เติ้งชุ่ยเหวิน),   ชีเหม่ยเจิน, เจิงหัวเชี่ยน, หลัน เจี๋ยอิง, หลิวเจียหลิง และ ซัง เทียนเอ๋อ
"ฟลอร่า จิ่งไต้อิง" หลังจากที่เธอเรียนจบชั้นมัธยมปลายแล้ว เธอได้เข้าเรียนอบรมการแสดงในรุ่นที่ 8 กับทางสถานีโทรทัศน์ทีวีบี และแจ้งเกิดกับบทสมทบ อาตี้ ในละครกึ่งสากลยอดนิยมตลอดกาลเรื่อง เจ้าพ่อเซี่ยงไฮ้ หลังจากนั้นก็มีผลงานละครตามมาอีกหลายเรื่อง ในช่วงชีวิตการแสดงไม่กี่ปีของเธอ
บทบาทที่เป็นที่จดจำได้มากที่สุด คือ บทองค์หญิงเจี้ยนหนิง (建宁) หนึ่งในเมียเจ็ดคนของอุ้ยเสี่ยวป้อ เวอร์ชันเหลียงเฉาเหว่ย เมื่อปีพ.ศ. 2527 (1984)และบท  ซิปิง ในละครเรื่อง เล็กเสี่ยวหงส์ เวอร์ชันว่านจือเหลียง เมื่อปีพ.ศ. 2529 (1986) แต่ทว่าในขณะที่เธอยังสาวและมีชื่อเสียงอยู่นั้น เธอเกิดรู้สึกอิ่มตัวกับงานการแสดงขึ้นมาเลยถอนตัวออกจากวงการในช่วงปลายยุคทศวรรษที่ 80 ทำให้ชื่อเสียงของเธอเริ่มค่อย ๆ จางหายไป และมีข่าวในช่วงปีแรก ๆ ว่าเธอไปเป็นนายหน้าประกันภัย เพื่อใช้ชีวิตแบบคนธรรมดา
ต่อมาในปีพ.ศ. 2530 ก็มีข่าวว่าเธอได้คบหาดูใจกับเศรษฐีหนุ่มนามว่า
หยาง เจียนัน ซึ่งในตอนนั้นเขาคนนี้ดำรงอยู่ในตำแหน่งผู้บริหารของสถานีโทรทัศน์ทีวีบี ทั้งสองใช้ชีวิตรักแบบส่วนตัวเงียบ ๆ ไม่เปิดเผยเลยไม่มีข่าวและไม่รู้ว่าทั้งสองได้ตัดสินใจแต่งงานกันเมื่อใดจนผ่านไปหลายปีถึงมีข่าวว่าทั้งคู่อยู่ด้วยกันมานานแล้วและมีบุตรสาวด้วยกัน 1 คน
ล่าสุด
เธอได้กลับเข้ามาวงการแสดงอีกครั้งในปีพ.ศ. 2562 (2019) โดยรับเล่นละครสากลยุคใหม่แนวดราม่าให้กับทางช่อง ViuTV นับได้ว่าเป็นเวลา
นานกว่า 32 ปีที่เธอห่างหายไปจากวงการละคร
ประวัติ > ชีวิตช่วงแรกและก้าวแรกในวงการ (พ.ศ. 2504-2524)

จิ่งไต้อิง หรือที่สื่อเรียกย่อ ๆ ว่า จิ่งอิง (Jingyin) เกิดเมื่อวันที่ 5 กันยายน พ.ศ. 2504 (แต่ทางครอบครัวสมัยก่อนไปแจ้งเกิดเธอในปีพ.ศ. 2505) ในครอบครัวชนชั้นกลางฐานะดี หลังจากเรียนจบในระดับชั้นมัธยมศึกษาตอนปลายที่ โรงเรียนมัธยมจิงหยานยิน เธอได้ตัดสินใจเข้าสมัครคัดเลือกเป็นนักแสดงในสังกัดของ สถานีโทรทัศน์ทีวีบี รุ่นที่ 8 ในปีพ.ศ. 2522 (1979) ด้วยบุคลิกที่โดดเด่นสดใสร่าเริงทำให้เธอผ่านการคัดเลือกและต้องเข้าอบรมหลักสูตรทางการแสดงกับทางช่องเป็นระยะเวลา 1 ปีโดยเพื่อนนักแสดงร่วมรุ่นเดียวกัน มี ทัง เจิ้นเยี่ย, เฉิน หมิ่นเอ๋อ, หวง เจ้าสือ (黃造時) และ โจวซิ่วหลัน (周秀蘭) เป็นต้น แต่เพื่อนร่วมรุ่นที่สนิทคือ หวงเจ้าสือ (ผู้รับ
บท “องค์หญิงหัวจึง” ในละครเรื่อง มังกรหยกภาค 1 เวอร์ชันองเหม่ยหลิง-หวงเย่อหัว)
และในช่วงที่เธอกำลังเรียนการแสดงในชั้นเรียนอยู่นั้นก็ได้พบรักกับ ทังเจิ้นเยี่ย เพื่อนร่วมชั้นเรียนด้วยกัน ทั้งสองคบหาดูใจกันตั้งแต่ยังไม่ดังและเปิดเผยต่อสาธารณะโดยไม่ปิดบังอันใด แต่ต่อมาด้วยนิสัยที่แตกต่างก็ทำให้ทั้งคู่เกิดความขัดแย้งกันจนเป็นสาเหตุให้เลิกราในเวลาต่อมา
ในขณะที่เธอยังคงเรียนการแสดงกับทางค่ายอยู่นั้น ก็มีโอกาสเล่นเป็นตัวประกอบในละครเรื่อง ชอลิ้วเฮียง เวอร์ชัน เจิ้งเส้าชิวแสดง ถือเป็นผลงานละครเรื่องแรกในชีวิตการแสดงของเธอ หลังจากเรียนจบการแสดงในปีถัดมา (พ.ศ. 2523) แรกเริ่มทางช่องให้เธอรับหน้าที่เป็นหนึ่งในสามพิธีกรดาวรุ่งมาแรงของทางช่องในรายการ "สุขสันต์วันนี้" (Happy Today) ซึ่งมีเธอร่วมทำหน้าที่พิธีกรกับอีกสองนักแสดงสาวสวยดาวรุ่ง ชี เหม่ยเจิน และเดปอรา มัวร์ ทั้งสามสาวถูกเรียกฉายาจากสื่อว่า "สามสาวบุปผาแรกแย้ม"
(Happy Three Little Flowers) และในช่วงแรกที่เธอกำลังรับหน้าที่เป็นพิธีกรอยู่นั้น ก็ได้พบกับ เหอโส่วซิ่น (何守信) พิธีกรหนุ่มใหญ่มากความสามารถที่ตอนนั้นมีข่าวว่ากำลังคบหาดูใจกับดาราสาวชื่อดัง วังหมิงฉวน ว่ากันว่านางเอกรุ่นพี่คนนี้อุตส่าห์ฟ้องหย่าสามีเพื่อมาคบกับเขาอย่างเปิดเผย เมื่อทางช่องให้เขาเข้ามาดูแลเป็นที่ปรึกษากับทั้งสามสาวและดูท่าทางพิธีกรชายรุ่นพี่คนนี้จะดูแล จิ่งไต้อิงเป็นพิเศษมากกว่าสองสาวที่ทำพิธีกรร่วม จนกลายเป็นที่มาของข่าวลือเรื่องรักสามเส้าระหว่างเธอกับเหอโส่วซิ่น และดารารุ่นพี่ชื่อดัง วังหมิงฉวน ถึงแม้ทั้งตัวเธอและพิธีกรหนุ่มใหญ่จะออกมาปฏิเสธข่าวลือดังกล่าวว่าไม่เป็นความจริงและทั้งสองคบกันแบบพี่น้องก็ตาม แต่ก็มีข่าวลือออกมาอีกว่าข่าวเกี่ยวกับเรื่องนี้ทำให้ วังหมิงฉวน เครียดไม่น้อย ต่อมาไม่กี่เดือนข่าวซุบซิบก็ยุติลงเมื่อทางช่องได้ตัดสินใจย้าย จิ่งไต้อิงไปอยู่ฝ่ายแผนกละครเต็มตัว ทำให้ทั้งเธอและ เหอโส่วซิ่น ห่างกันไป ถือได้ว่าเป็นการยุติข่าวลือตั้งแต่นั้น
หลังจากถูกย้ายไปแผนกละคร เธอก็เริ่มอาชีพนักแสดงอย่างเต็มตัวและได้แจ้งเกิดกับบท  อาตี้ หญิงสาวที่มีฐานะยากจนแต่จิตใจงดงาม ถึงแม้จะเป็นบทสมทบแต่เป็นบทที่โดดเด่น
ในละครกึ่งสากลยอดฮิตตลอดกาลเรื่องเจ้าพ่อเซี่ยงไฮ้（The Bund I）ถือได้ว่าเป็นผลงานแจ้งเกิดของเธอในวงการบันเทิง จากความสำเร็จเธอยังได้ร่วมแสดงในละครภาคต่อของ เจ้าพ่อเซี่ยงไฮ้ อีกด้วย
ต่อมาเธอก็มีผลงานที่โดดเด่นตามมาอีกหลายเรื่อง ได้แก่ รักพยาบาท (Adventurer's 1980) และการโคจรมาร่วมงานกันกับแฟนเก่า ทังเจิ้นเยี่ย ในละครสากลยุคใหม่
เรื่อง มรสุมสายรุ่ง (Come Rain Come Shine 1981) ถึงแม้ทั้งสองจะเลิกรากันไปแล้วแต่ทั้งคู่ต่างเป็นเพื่อนร่วมงานที่ดีต่อกัน
ประวัติ > มีชื่อเสียงเพิ่มมากขึ้น (พ.ศ. 2525-2526)

เธอร่วมแสดงกับดาราสาว ชีเหม่ยเจิน ใน
ผลงานแนวกำลังภายในอภิหาร 6 ตอนจบ เรื่อง
ฤทธิ์ฝ่ามืออรหันต์ (七彩如來神掌 (THE BUDDHA'S MAGIC PALM 1982) และมาถึงผลงานละครสุดฮิตแห่งปีเรื่อง 8 เทพอสูรมังกรฟ้า (Demi-Gods and Semi-Devils 1982) แต่ทว่าในช่วงที่กำลังถ่ายทำ เธอป่วยเป็นโรคตับอักเสบเฉียบพลัน ทำให้บทบาทของเธอในเรื่องนี้ถูกแทนที่โดยนักแสดงหญิงคนอื่นทันที และเข้ารับการรักษาในโรงพยาบาล หลังจากที่หายดีแล้ว เธอก็กลับมารับเล่นละครอีกครั้ง
และในปีเดียวกัน เธอเป็นหนึ่งในตัวเก็งที่คาดว่าอาจจะได้รับบท อึ้งย้ง ร่วมกับ เฉิน ฟู่เซิง ชี เหม่ยเจิน หวง ซิ่งซิ่ว แต่สุดท้ายบท อึ้งย้ง กลับตกเป็นของ นักแสดงหญิงดาวรุ่งมาแรง องเหม่ยหลิง
ปีต่อมาพ.ศ. 2526 เธอได้ร่วมแสดงกับโจวเหวินฟะ กับละครสากลแนวแอ็คชั่นเรื่อง "เจ้าพ่อพยัคฆ์ร้าย"